projecte-aina/catalan_government_crawling huggingface dataset:
El SOC pot autoritzar centres de formació d'iniciativa privada perquè imparteixin accions formatives no finançades amb fons públics que condueixin a l'obtenció de certificats de professionalitat oficials.
En el marc d'aquest programa s'entén que són centres d'iniciativa privada els centres entitats o empreses, de titularitat pública o privada, que imparteixin accions formatives no finançades amb fons públics provinents del Serveis Públics d'Ocupació.
Aquesta autorització permet als centres de formació d'iniciativa privada oferir formació professional per a l'ocupació en modalitat presencial oficialment reconeguda amb certificats de professionalitat, que inclou un mòdul de formació pràctica en centres de treball.
D'aquesta manera, l'alumnat podrà acreditar la seva formació i exercir les activitats i funcions pròpies dels diferents llocs de treball de perfil professional.
Poden sol·licitar l'autorització per impartit accions formatives les empreses, entitats i centres inscrits al registre de centres i entitats de formació del SOC, que compleixin els requisits establerts a la normativa vigent.
Es tracta d'un tràmit que es pot fer per Internet, a través del Canal Empresa de la Generalitat i de l'Oficina Virtual de Tràmits de la Generalitat.
Informació detallada sobre el procediment de sol·licitud, requisits, condicions, taxes i accés als impresos i a la normativa reguladora
Eines i recursos per a les entitats de formació: Autorització per impartir CP no finançats amb fons públics
Autorització per impartir certificats de professionalitat no finançats pels serveis públics d'ocupació Oficina Virtual de Tràmits de la Generalitat
Consultes: Si voleu fer qualsevol consulta, us podeu adreçar a [EMAIL]
L'Acord marc de contractació del servei de formació per a l'ocupació de la indústria de l'hostaleria i del turisme dóna resposta a les necessitats formatives requerides pel mercat de treball.
Amb aquest instrument, l'any 2016 es van seleccionar les empreses per realitzar la formació per a l'ocupació dins d'aquest sector, i també ha servit per fixar les condicions generals d'adjudicació i execució i determinar els estàndards de prestació del servei.
A través d'aquest Acord s'ofereixen subvencions a empreses i entitats per realitzar les següents accions formatives en el marc de l'hostaleria i del turisme:
L'Acord marc vigent es va adjudicar mitjançant procediment obert de licitació.
Els requisits, les responsabilitats i les obligacions de les empreses adjudicatàries estan descrites als plecs de prescripcions tècniques i administratives que regulen l'Acord marc del servei de formació per l'ocupació del SOC de la indústria de l'hostaleria i del turisme.
Els cursos que estableix l'Acord marc es destinen, preferentment, a persones no ocupades demandants d'ocupació i inscrites al Servei Públic d'Ocupació de Catalunya abans d'iniciar l'acció formativa.
Les empreses adjudicatàries de l'acord marc van fer la seva oferta seguint el procediment establert al Plec de clàusules administratives i al Plec de clàusules tècniques, tenen el deure de portar a terme totes les activitats necessàries de formació per a l'ocupació en l'àmbit de la indústria de l'hostaleria i el turisme i col·laboren activament amb el SOC, al llarg de tot el desenvolupament de l'acció.
L'Acord marc vigent es va licitar i resoldre entre els mesos d'abril i agost del 2015, té una durada de dos anys i es pot prorrogar en períodes successius, mentre no se superin els quatre anys de durada total des de la seva entrada en vigor.
Els contractes vigents derivats de l'Acord marc es van adjudicar mitjançant un procediment específic en què es va convidar les empreses adjudicatàries a presentar les seves propostes, i es van formalitzar el mes de novembre de 2015.
El procés de selecció dels alumnes en què es verifiquen els requisits d'accés de les persones seleccionades es du a terme per un sistema mixt en el qual hi participa tant l'entitat adjudicatària del contracte derivat com el SOC.
Acord Marc per a la formació en la industria de l'hostaleria i el turisme.
Accés a l'anunci de licitació amb els plecs corresponents, informació sobre l'adjudicació i la formalització dels contractes derivats.
Els programes del Servei Públic d'Ocupació de Catalunya relacionats amb la formació professional per a l'ocupació tenen com a objectiu comú garantir l'existència d'una oferta formativa accessible que prepari les persones en situació d'atur perquè puguin desenvolupar ocupacions especialment demandades al mercat laboral.
En aquesta secció trobareu informació general sobre cadascun d'aquests programes i les característiques de les subvencions que s'ofereixen des del SOC per desenvolupar diversos tipus d'accions formatives.
El programa de formació d'oferta en àrees prioritàries (FOAP) ofereix a les persones treballadores, preferentment en situació d'atur i demandants d'ocupació, una formació d'acord amb el seu potencial i adaptada a les necessitats del mercat laboral.
L'objectiu d'aquest programa és, a través d'una formació personalitzada subvencionada, afavorir la productivitat i la competitivitat de les empreses, així com la qualificació i la promoció de les persones treballadores.
Aquest programa subvenciona les tipologies d'accions formatives en les àrees que s'estableixin com a prioritàries per a les diferents unitats territorials:
Més informació sobre la priorització de l'oferta formativa
Entitats beneficiàries de les subvencions
Les entitats constituïdes legalment i amb establiment operatiu a Catalunya:
Persones destinatàries de les accions formatives
Le persones destinatàries de les accions formatives finançades amb aquest programa són, prioritàriament, persones treballadores en situació d'atur demandants d'ocupació (DONO) i també:
El procediment per sol·licitar aquestes subvencions així com totes les característiques i els requeriments es defineixen a les bases reguladores i a través de les convocatòries que s'obrin.
Subvencions per a accions de formació d'oferta en àrees professionals prioritàries (FOAP) Tràmits Gencat
Aquest programa ofereix ajuts a les agències de col·locació per als tipus d'accions següents:
Les entitats que tinguin la condició d'agències de col·locació i les que compleixin amb els requisits generals i específics indicats a les bases reguladores de la concessió d'aquests ajuts.
El procediment per sol·licitar aquests ajuts, així com totes les característiques i els requeriments es defineixen a les bases que els regulen i a través de les convocatòries que s'obrin.
Ajuts a agències de col·locació Tràmits Gencat
El sistema d'intermediació a través de les Oficines de Treball fa de pont entre les empreses que ofereixen llocs de treball i les persones que busquen feina.
Amb la informació que rep de les empreses, el sistema d'intermediació identifica persones demandants d'ocupació inscrites a la base de dades que tinguin un perfil professional adient a les necessitats dels llocs de treball ofertats, i les proposa com a persones candidates per al procés de selecció.
Persones demandants d'ocupació inscrites al Servei Públic d'Ocupació de Catalunya, que estiguin en situació d'atur o que vulguin millorar la seva situació laboral.
Empreses que necessitin trobar personal per cobrir els seus llocs de treball.
Les persones que busquen feina es poden adreçar a l'Oficina de Treball de la Generalitat que els correspongui pel seu domicili, on se'ls farà una entrevista en profunditat per recollir les dades personals, de formació, d'experiència laboral, etc.; D'aquesta manera, el seu perfil professional quedarà registrat al sistema amb l'objectiu de facilitar la seva col·locació.
Les empreses que necessitin cobrir un lloc de treball i vulguin tramitar la seva oferta a través del servei d'intermediació laboral del SOC han de facilitar els requisits i altres informacions d'interès sobre el lloc de treball, així com el perfil desitjat de les persones candidates.
- Presencialment, a través de l'Oficina de Treball de la Generalitat més propera
Sempre amb cita prèvia obligatòria mitjançant el telèfon gratuït 900 800 046.
( Reial Decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel COVID-19)
- Per Internet, a través del sistema telemàtic de gestió d'ofertes que ofereix el SOC.
La intermediació laboral és un servei de caràcter públic que té com a objectiu la gestió de les ofertes de treball presentades per les empreses, les entitats i les persones que ofereixen ocupació, per proveir-les de candidats entre les persones demandants d'ocupació inscrites al Servei Públic d'Ocupació de Catalunya.
Aquesta gestió de la col·locació es fa per mitjà de:
El Servei Públic d'Ocupació de Catalunya crea el 2017 una nova línia de subvencions per dur a terme projectes que desenvolupin actuacions d'orientació, acompanyament a la inserció i suport ocupacional.
L'objectiu del Programa Ubicat és dur a terme projectes que desenvolupin actuacions d'orientació, acompanyament a la inserció i suport ocupacional de les persones desocupades, inactives, o persones treballadores, preferentment, les que es troben en una situació de precarietat laboral.
A través del Programa Ubicat es poden desenvolupar les actuacions ocupacionals següents:
Poden accedir a les subvencions per dur a terme les actuacions del Programa Ubicat els tipus d'entitats següents, sempre que compleixin els requisits establerts a les normes de bases reguladores.
- Els ajuntaments, els seus organismes autònoms o bé les entitats amb competència en matèria de polítiques actives d'ocupació, desenvolupament local i de promoció de l'ocupació que en depenen, corresponents als municipis de més de 30.000 habitants de la demarcació de Barcelona; de més de 25.000 habitants de la de Girona; de més de 30.000 habitants de Tarragona, i de més de 12.000 habitants de la demarcació de Lleida i de més de 20.000 habitants en la demarcació de Terres de l'Ebre.
- Les entitats jurídiques de creació voluntària, constituïdes d'acord amb la normativa de règim local vigent a Catalunya, d'àmbit supramunicipal amb participació majoritària per part d'Administracions públiques i competència contrastada en polítiques actives d'ocupació, promoció de l'ocupació i desenvolupament local, que abastin un territori de més de 8.000 habitants.
- Les entitats locals que abastin un territori d'intervenció supralocal de més de 30.000 habitants de les demarcacions de Barcelona, Girona, i Tarragona, i de més de 20.000 habitants a les demarcacions de Lleida i Terres de l'Ebre, i que presentin un document de planificació estratègica en l'àmbit de l'ocupació i el desenvolupament local concertat amb altres agents del territori objecte d'actuació.
Les persones en situació d'atur, les persones inactives i les persones treballadores, preferentment les que es troben en una situació de precarietat laboral.
Es prioritzarà l'atenció dels col·lectius amb especials dificultats d'inserció laboral:
- Persones en situació d'atur de llarga durada.
- Persones amb discapacitat física, psíquica, mental o sensorial.
La persona participant s'haurà d'inscriure, a l'Oficina de Treball del SOC corresponent, com a demandant d'ocupació, com a màxim, el dia abans de la seva inscripció al Programa Ubicat.
El procediment per sol·licitar aquestes subvenciones així com totes les característiques y els requeriments es defineixen a la normativa de les bases reguladores i a través de les convocatòries que s'obrin.
El SOC ofereix suport a les entitats implicades al Programa de Garantia Juvenil a Catalunya per dotar-les del personal tècnic necessari per impulsar aquesta iniciativa promoguda per la Unió Europea amb la finalitat de reduir l'atur juvenil i alhora aconseguir un canvi estructural de les condicions d'accés dels joves a l'ocupació.
El personal tècnic de la Xarxa d'impulsors del Programa de Garantia Juvenil té les següents funcions, bàsiques per avançar cap la consecució dels objectius del programa:
Per reforçar la Xarxa d'impulsors del programa de Garantia Juvenil a Catalunya, el SOC subvenciona contractes de treball d'un any de durada a jornada completa dels tècnics del programa i les despeses indirectes o associades derivades de l'execució de les actuacions.
El procediment per sol·licitar aquestes subvencions així com totes les característiques i els requeriments es defineixen a les bases que els regulen i a través de les convocatòries que s'obrin.
Xarxa d'impulsors del programa de Garantia Juvenil
El Servei Públic d'Ocupació de Catalunya té, entre altres funcions, gestionar els serveis d'informació i orientació integral a les persones.
Aquests serveis s'articulen, d'una banda, a través de la xarxa d'Oficines de Treball i de l'altra, en col·laboració amb entitats privades.
En aquest context, el programa d'orientació i acompanyament a la inserció promou una línia d'ajuts a entitats per subvencionar actuacions d'orientació, informació i motivació per possibilitar la millorar de la posició al mercat laboral de les persones demandants d'ocupació i per facilitar la detecció i dinamització d'iniciatives d'autoocupació.
El programa d'orientació i acompanyament a la inserció ofereix una línia de subvencions a entitats per dur a terme els tipus d'actuacions següents:
Totes les entitats privades amb personalitat jurídica pròpia, amb o sense ànim de lucre, constituïdes legalment i amb establiment operatiu a Catalunya, que compleixin els requisits establerts a la normativa vigent.
Persones demandants d'ocupació no ocupades inscrites al Servei Públic d'Ocupació de Catalunya, que necessitin definir o millorar el seu objectiu professional i que compleixin els requisits previstos a la normativa reguladora.
Entitats que volen proposar actuacions d'orientació i acompanyament per a la inserció
El procediment per sol·licitar aquestes subvencions així com totes les característiques i els requeriments es defineixen a les bases que els regulen i a través de les convocatòries que s'obrin.
Programa d'orientació i acompanyament a la inserció
Consultes: Si voleu fer qualsevol consulta, us podeu adreçar a: [EMAIL]
Les Aules Actives són uns espais per a la cerca intensiva de feina que el SOC posa a disposició de les persones inscrites com a demandants d'ocupació a les Oficines de Treball.
Compten amb personal tècnic que s'ocupa d'assessorar i orientar les persones en el procés de cerca de feina i estan equipades amb ordinador, telèfon i connexió a Internet.
Si hi esteu interessats, a la vostra Oficina de Treball us indicaran què cal fer per apuntar-vos-hi.
Localitzeu la vostra Aula Activa més propera
Aula Activa d'Alt Rendiment en Enfocament Laboral – Barri Gòtic *
Ubicació: Oficina de Treball Barri Gòtic
L'AA-REL s'adreça a professionals immersos en un procés de cerca activa de feina i amb un objectiu laboral viable a curt termini.
L'assessorament es combina amb la realització de dinàmiques de grup, amb quatre mòduls destinats a optimitzar competències transversals:
Cal tenir coneixements d'informàtica a nivell d'usuari (Word i Internet).
Adreça: Ctra. del Mig 24 L'Hospitalet de Llobregat
Aula Activa - Sant Feliu de Llobregat
Hospitalet, 3, Sant Feliu del Llobregat
Ubicació: Oficina de Treball Tarragona (Campclar)
Ubicació: Oficina de Treball Lleida
El Servei Públic d'Ocupació de Catalunya disposa des de l'any 2008 d'una xarxa d' Aules Actives en diferents municipis de Catalunya, ampliada des de l'any 2013, amb els espais de recerca de feina desenvolupats per entitats col·laboradores en l'àmbit de l'orientació per a l'ocupació.
Els espais de recerca de feina tenen per objectiu promoure la recerca organitzada i sistemàtica de feina per preparar a la persona demandant d'ocupació per a un rellançament a la vida activa, cosa que es fa a través de la posada en contacte de les persones participants en l'espai amb ofertes de feina que els permetin trobar un lloc de treball adequat al seu objectiu professional.
- Servei de recerca activa de feina: que utilitza una metodologia activa en què es fomenta l'ús de les tecnologies de la informació i la comunicació en la recerca de feina.
S'incentiva i es motiva les persones participants per potenciar la presentació de candidatures, atenent el seu objectiu professional i l'adequació del seu perfil a les demandes de les empreses amb l'objectiu d'assolir la seva inserció laboral.
- Servei d'eines informàtiques: el personal de l'espai de recerca de feina, de forma individualitzada, complementa el coneixement i reforça l'ús de les eines informàtiques fins que la persona participant disposi del nivell que li permeti dur a terme la recerca de feina de manera fluïda i autònoma.
Aquest programa estableix una línia de subvencions públiques destinades al finançament i desenvolupament d'espais de recerca de feina en l'àmbit de l'orientació per a l'ocupació i d'actuacions que, mitjançant la recerca organitzada i sistemàtica de feina, preparin les persones demandants d'ocupació per a la seva reincorporació al mercat de treball.
Les entitats que poden accedir a les subvencions per habilitar i gestionar espais de recerca de feina són:
Els requisits que han de complir les entitats beneficiàries estan establerts a la normativa que regula aquestes subvencions.
Els espais de recerca de feina ofereixen els seus serveis a les persones demandants d'ocupació, inscrites al Servei Públic d'Ocupació de Catalunya, amb una ferma voluntat d'incorporació a un lloc de treball, que tinguin un objectiu professional clarament definit i disponibilitat horària per assistir a vuit sessions de cerca activa de feina.
El procediment per sol·licitar aquestes subvencions, així com totes les característiques i els requeriments es defineixen a les bases que les regulen i a través de les convocatòries que s'obrin.
En el marc d'aquesta convocatòria el SOC ha subvencionat els contractes de treball i les despeses indirectes o associades derivades de l'execució de les actuacions.
Els contractes de treball del personal tècnic que forma part de la Xarxa d'impulsors del Programa de Garantia Juvenil, com també les pròrrogues de les contractacions de la convocatòria de 2015.
Programa cofinançat per la Iniciativa d'Ocupació Juvenil del Fons Social Europeu
Guia de prescripcions tècniques: Xarxa d'impulsos del Programa de Garantia Juvenil
Les entitats beneficiàries informen les dades dels contractes de treball subvencionats i l'inici del programa a través de l'aplicació 'Gestió de les ConTRactacions' (CTR)
Subvencions de projectes i actuacions per l'ocupació Requisits mínims: Internet Explorer versió 7 o superior, Firefox i Chrome).
El termini d'execució de les actuacions és de 12 mesos.
El contractes s'inicien o prorroguen durant el 2016 i finalitzen al 2017.
Resolució TSF/1639/2016, d'1 de juliol, per la qual s'obre la convocatòria per a l'any 2016 de les subvencions destinades a la Xarxa d'impulsors del Programa de Garantia Juvenil a Catalunya.
Ordre TSF/177/2016, de 22 de juny, per la qual es modifica l'Ordre EMO/381/2014, de 22 de desembre, per la qual s'aproven les bases reguladores de les subvencions destinades a la Xarxa d'impulsors del Programa de Garantia Juvenil a Catalunya.
L'any 2018, el SOC posa en marxa un nou programa, amb l'objectiu de facilitar i acompanyar la transició de persones joves des del sistema educatiu al sistema laboral i/o ocupacional.
A través del treball en xarxa i transversal dels diferents dispositius que treballen amb el col·lectiu de les persones joves, s'ofereixen els recursos més adequats en funció de les casuístiques personals i/o socials de cada persona, mitjançant la constitució d'unes unitats especialitzades en cada territori.
El SOC subvenciona les unitats especialitzades d'ocupació juvenil durant un període de 12 mesos a temps complet.
Els ajuntaments i els consells comarcals de Catalunya que estiguin inclosos en la distribució territorial de l'annex de la Resolució de convocatòria (falta referència)
El procediment per sol·licitar aquestes subvencions com també les característiques i els requeriments es defineixen a les bases que les regulen i a través de les convocatòries que s'obrin.
EURES (European Employment Services) és una xarxa de cooperació per a l'ocupació i la lliure circulació de persones treballadores que promou la Comissió Europea i els serveis públics d'ocupació de l'Espai Econòmic Europeu (EEE), entre els quals hi ha el Servei Públic d'Ocupació de Catalunya (SOC).
L'objectiu de la Xarxa EURES és oferir serveis a les persones demandants d'ocupació i a les empreses que desitgin beneficiar-se del principi de la lliure circulació de persones, proporcionant la màxima informació i l'assessorament sobre ofertes i demandes d'ocupació, situació i evolució del mercat de treball, i sobre les condicions de vida i treball de cada país.
La xarxa EURES porta a terme activitats d'intermediació laboral i també d'informació, orientació i assistència a empreses, a persones demandants d'ocupació, i a d'altres institucions interessades en la mobilitat.
Serveis orientats a facilitar l'accés a informació per a la cerca d'ocupació en un altre país europeu.
Difusió de les ofertes de treball a Europa, i accés a un sistema informàtic d'àmbit europeu que permet la difusió en temps real de les ofertes de treball de les empreses, especialment:
Les empreses reben informació sobre:
Empreses que volen difondre les seves ofertes de treball i buscar persones candidates a Europa.
Les persones interessades a rebre informació sobre els serveis de la xarxa EURES poden adreçar-se a les oficines de treball del SOC, on se'ls oferirà informació sobre recursos i eines de cerca de feina a l'EEE perquè puguin dissenyar el seu projecte de mobilitat.
El personal de les Oficines de Treball del SOC introduirà a la base de dades el CV i la informació necessària per fer la intermediació laboral a Europa: extensió de la demanda d'ocupació a l'àmbit europeu, nivell d'idiomes, etc., i també proporcionarà a la persona interessada orientació i recursos bàsics per poder iniciar la cerca de feina a Europa.
EURES: El portal europeu de la mobilitat internacional
EURES: Trobar feina a Europa (portal del SEPE)
Informació general sobre EURES (portal del SEPE)
Processos de selecció a Catalunya
Processos de selecció i les ofertes de feina a tot el territori espanyol
Reglament (UE) 2016/589 del Parlament Europeu, de 13 d'abril de 2016 relatiu una xarxa europea de serveis d'ocupació (EURES), a l'accés dels treballadors als serveis de mobilitat i a la major integració dels mercats de treball i pel qual es modifiquen els reglaments (UE) núm. 492/2011 i (UE) núm. 1296/2013.
Decisió de la Comissió de 26 de novembre de 2012, relativa a l' aplicació del Reglament d'Execució (UE) no 492/2011 del Parlament Europeu i del Consell.
Carta EURES article 10 de la Decisió de la Comissió 2012/733/UE
Reglament 1612/68 de 15 d'octubre de 1968, relatiu a la lliure circulació de les persones treballadores dins de la Comunitat.
Text consolidat per les modificacions establertes pels Reglaments (CEE) núm 312/76 i 2434/92.
Tractat constitutiu de la Unió Europea, articles 3, 48 i 49, en relació a la lliure circulació de persones treballadores.